Butlletí
del
Consell General

Núm. 58/2003

Casa de la Vall, 30 de desembre del 2003

SUMARI

2- PROCEDIMENT LEGISLATIU COMÚ

2.1 Projectes de llei

Tramesa del Projecte de llei de modificació del tipus de gravamen de l’impost indirecte sobre la prestació de serveis bancaris i de serveis financers, així com les esmenes a l'articulat que han estat presentades a la Comissió Legislativa de Finances i Pressupost.	pàg. 2

Tramesa del Projecte de llei de la funció pública de l’Administració de Justícia (LFPAJ), així com les esmenes a l'articulat que han estat presentades a la Comissió Legislativa d’Interior.	pàg. 2

Admissió a tràmit i publicació del Projecte de llei de crèdit extraordinari per finançar els treballs de remodelació del Centre Penitenciari de la Comella, lot 2, seguretat i climatització, i obertura del termini de presentació d'esmenes.	pàg. 2

2- PROCEDIMENT LEGISLATIU COMÚ

2.1 Projectes de llei

Edicte

El síndic general, vist l’acord de la Junta de Presidents de Grup Parlamentari del dia 6 de novembre del 2003, determinant la comissió competent per a conèixer del Projecte de llei de modificació del tipus de gravamen de l’impost indirecte sobre la prestació de serveis bancaris i de serveis financers,

Disposa

D’acord amb el que preveu l’article 45 del Reglament del Consell General, trametre l’esmentat Projecte de llei, així com les esmenes a l’articulat que han estat presentades a la Comissió Legislativa de Finances i Pressupost.

Tot el que es fa públic per a general coneixement i efectes.

Casa de la Vall, 30 de desembre del 2003

Francesc Areny Casal
Síndic General

Edicte

El síndic general, vist l’acord de la Junta de Presidents de Grup Parlamentari del dia 4 de desembre del 2003, determinant la comissió competent per a conèixer del Projecte de llei de la funció pública de l’Administració de Justícia (LFPAJ),

Disposa

D’acord amb el que preveu l’article 45 del Reglament del Consell General, trametre l’esmentat Projecte de llei, així com les esmenes a l’articulat que han estat presentades a la Comissió Legislativa d’Interior.

Tot el que es fa públic per a general coneixement i efectes.

Casa de la Vall, 30 de desembre del 2003

Francesc Areny Casal
Síndic General

Edicte

La Sindicatura, en reunió tinguda el dia 30 de desembre del 2003, ha examinat el document que li ha tramès el M. I. Sr. Cap de Govern en data 22 de desembre, sota el títol Projecte de llei de crèdit extraordinari per finançar els treballs de remodelació del Centre Penitenciari de la Comella, lot 2, seguretat i climatització i, exercint les competències que li atribueix el Reglament del Consell General en els articles que es citaran, ha acordat:

1. D'acord amb l'article 18.1.d), admetre a tràmit aquest escrit, sota la qualificació de Projecte de llei i procedir a la seva tramitació com a tal.

2. D'acord amb l'article 92.2, ordenar la seva publicació i obrir un període de quinze dies per a la presentació d'esmenes. Aquest termini finalitza el dia 19 de març del 2004, a les 17.30h.

Tot el que es fa públic per a general coneixement i efectes.

Casa de la Vall, 30 de desembre del 2003

Francesc Areny Casal
Síndic General

Projecte de llei de crèdit extraordinari per finançar els treballs de remodelació del Centre Penitenciari de la Comella, lot 2, seguretat i climatització

Exposició de motius

A la fi de l’any 2000 el Govern va aprovar els treballs de remodelació del Centre Penitenciari de la Comella i posteriorment els va adjudicar a l’empresa COIMA, per un import de 531.605.217 PTA (3.195.011,70 euros).

Tenint en compte la necessitat de disposar dels espais d’aquest edifici el programa del Centre Penitenciari es va modificar sensiblement per adequar les obres previstes a aquests requeriments. Així, el 19 de febrer del 2003 el Govern va aprovar el projecte núm. 0021/2002 relatiu als treballs de condicionament de les plantes -1 i -2, amb l’objectiu que posteriorment una vegada realitzats, s’hi desplacessin els detinguts que havien deixat lliures aquestes plantes, després de les gestions efectuades pels Ministeris de Justícia i Interior i d’Ordenament Territorial, per efectuar els treballs corresponents a la planta -3.

I el 15 d’octubre del 2003 el Govern va aprovar el projecte núm. 0021/2002-2 relatiu als treballs de “Remodelació del Centre Penitenciari de la Comella -Lot 2 -Seguretat i climatització” amb un import estimatiu dels treballs d’1.005.695,81 euros (inclòs benefici industrial i imprevistos o partides a justificar) i va acordar licitar els treballs mitjançant la publicació al BOPA de l’edicte de convocatòria corresponent.

El Govern va declarar la urgència d’aquestes obres per reduir el termini de licitació a la meitat tenint en compte la necessitat de no interrompre les obres en curs pel fet que es tracta d’una instal·lació d’interès públic que ha de rebre tant aviat com sigui possible els detinguts del centre de Casa de la Vall per poder iniciar els treballs de desmunt de la nova seu del Consell General.

Tenint en compte l’estimació base el Govern va aprovar en la sessió del 15 d’octubre un avenç de fons per un import d’1.005.695,81 euros.

L’import d’execució material dels treballs corresponents a seguretat i climatització, després del concurs pertinent, va resultar ser d’1.220.172,78 euros.

Per això, el Govern en la sessió del 19 de novembre va aprovar un avenç de fons per un import de 214.476,97 euros com a complement per poder adjudicar els treballs descrits.

D’acord amb l’article 28 de la Llei general de les finances públiques, del 19 de desembre de 1996, i la Llei del pressupost per a l’exercici 2003, el Govern, per acord del 17 de desembre del 2003, ha aprovat aquest Projecte de llei.

Article 1

S’aprova un crèdit extraordinari per un import d’1.220.172,78 euros, per a la partida pressupostària 720 (Obres Públiques)-60260 (Construcció d’altres edificis)-1994-0000000014 (Centre Penitenciari), per al Ministeri d’Ordenament Territorial.

Article 2

Aquest crèdit extraordinari es finançarà mitjançant la reducció d’1.220.172,78 euros de la partida pressupostària 720 (Obres Públiques)-60760 (Infraestructura del transport)-2001-0000000009 (Infraestructures del transport).

Article 3

Aquesta Llei entra en vigor el mateix dia de ser publicada al Butlletí Oficial del Principat d’Andorra.

Andorra la Vella, 17 de desembre del 2003

Butlletí del Consell General

Dipòsit legal: And. 262/94
ISSN 1024-9044

Preu de l’exemplar: 0,90 €
Subscripcions: Tel. 821234

2	Butlletí del Consell General – núm. 58/2003 – Casa de la Vall, 30 de desembre del 2003

Butlletí del Consell General	Casa de la Vall, 10 de juny de 1994

2

Butlletí del Consell General – núm. 58/2003 – Casa de la Vall, 30 de desembre del 2003	3

aa

2003-12-24

Administrador

ANDORRA